Olav Hognestad

Olav Hognestad (født 29. august 1930 i Time) er en norsk teolog og professor ved NTNU.

Liv
Han ble student i 1950 og cand. theol. fra Universitetet i Oslo i 1958. Senere hadde han studieopphold i Zürich fra 1958 til 1959 og i Heidelberg fra 1961 til 1963. I 1965 ble han lektor ved Bodø lærerskole og i 1966 universitetslektor i religionsvitenskap ved Norges lærerhøgskole i Trondheim (senere Universitetet i Trondheim og NTNU). Fra 1984 var han førsteamanuensis og fra 1993 professor. Han fikk doktorgraden i 1986 for en avhandling om Karl Barth, «Ordet og ordene».

Hognestads fagfelt har vært systematisk teologi (særlig hermeneutikk) og nytestamentlig bibelbitenskap. Han har blant annet utgitt en bok om sportsuttrykk og sportsbilder i Det nye testamente (Løpet og seierskransen, 1994).

Referanser

Litteratur
 
 

Norske teologer
Professorer ved NTNU
Personer fra Time kommune